cyanic-selkie/wikianc huggingface dataset:
Hodh El Gharbi
Alueen läpi kulkevat Némaan johtava valtatie N3 sekä Malin Nioroon johtava päällystetty maantie. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra ja hirssi. Tuotantoelämimiä ovat naudat, lampaat, vuohet ja kamelit.
Kalteva torni
Kalteva torni on vuonna 2006 ensi-iltansa saanut suomalainen elokuva, jonka on ohjannut ja käsikirjoittanut Timo Koivusalo. Elokuva kertoo Martti Suosalon esittämän mieleltään järkkyneen, skitsofreniaa sairastavan miehen matkasta Suomesta Italiaan.
Seela Sella palkittiin roolistaan parhaan naissivuosan Jussilla vuonna 2007. Lisäksi elokuva oli ehdolla kahdessa muussa kategoriassa: paras miespääosa (Suosalo) ja paras naispääosa (Liisa Kuoppamäki). Elokuva on myös edustanut Suomea saksalaisilla ja venäläisillä elokuvafestivaaleilla.
Tuotanto
Kaltevan tornin käsikirjoitus perustui käsikirjoittaja-ohjaaja Timo Koivusalon omiin kokemuksiin 1980-luvun alusta, jolloin hän työskenteli mielisairaanhoitajana ja kriisipuhelintyöntekijöiden kouluttajana. Elokuvan budjetti oli 645 300 euroa, johon Suomen elokuvasäätiö myönsi 451 710 euron tuotantotuen. Kaltevaa tornia kuvattiin Satakunnan (Pori, Nakkila ja Harjavalta) lisäksi Italiassa Firenzessä, Pisassa ja Venetsiassa. Elokuvan Suomen ensi-ilta oli 20. lokakuuta 2006, mutta sen maailmanensi-ilta oli Oslossa Mielenterveyden maailmanliiton kansainvälisessä konferenssissa 11. lokakuuta 2006. Elokuvalla oli elokuvateattereissa 79 731 katsojaa.
La Foye-Monjault
La Foye-Monjault on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin lounaispuolella. Kunnan pinta-ala on 19,1 neliökilometriä ja siellä on arviolta 836 asukasta (vuonna 2016).
Horisontti
thumb|right|Horisontti järven yllä Pohjois-[[Wisconsinissa, Yhdysvalloissa]] Horisontti eli taivaanranta on näennäinen viiva, joka erottaa toisistaan maan ja taivaan jakaen näkökentän kaikki suunnat kahteen osaan: niihin, jotka kohtaavat Maan pinnan, ja niihin, jotka eivät kohtaa. Monissa paikoissa todellinen horisontti ei ole näkyvissä, sillä sen peittävät esimerkiksi puut, rakennukset tai vuoret, ja näiden vaikutuksesta taivaasta näkyy pienempi osa, jonka rajaa sanotaan näkyväksi horisontiksi.
Sana horisontti on peräisin kreikan kielen sanoista "ὁρίζων κύκλος" (horizōn kyklos), "rajoittava ympyrä" ,
Merkitys
Monissa yhteyksissä, erityisesti perspektiivipiirustuksessa, Maan pinnan kaarevuutta ei oteta huomioon, ja horisontiksi käsitetään teoreettinen linja, jolla kaikkien vaakasuorien tasojen vastineet kohtaavat, kun ne projisoidaan kuvapinnalle ja etäisyys pinnalla olevaan kuvattavaan kohteeseen kasvaa rajatta. Tämä geometrinen horisontti määritellään siis olettamalla, että havaitsija olisi äärettömällä tasaisella pinnalla. Lähellä merenpintaa olevan havaitsijan geometrinen horisontti on niin lähellä todellista horisonttia, että eroa ei paljain silmin näe, mutta katsottaessa tuhannen metrin korkuiselta vuorelta merta todellinen horisontti on noin asteen verran geometrisen horisontin eli katsojan silmien kautta kulkevan vaakatason alapuolella.
Pallotähtitieteessä horisontilla tarkoitetaan havaitsijan silmien kautta kulkevaa vaakasuoraa tasoa, tai sen ja taivaanpallon leikkausviivaa. Se on horisonttijärjestelmässä korkeuden perustaso, jonka muodostavat ne pisteet, joiden korkeuskulma on nolla. Tämä määritellään siis samaan tapaan kuin geometrinen horisontti.
Horisontin etäisyys
Suurin etäisyys, jolle tasaisella maalla tai merellä lähellä maan pintaa oleva havaitsija voi nähdä, voidaan likimäärin laskea kaavalla
Esimerkkejä:
Tässä kaavassa on otettu huomioon ilmakehässä tapahtuvan valon taittumisen vaikutus.
Geometrinen malli
thumb|right|300px|Geometrinen perusta näköetäisyyden laskemiselle sekanttilauseen avulla thumb|right|300px|Geometrinen näköetäisyys Pythagoraan lauseen mukaan thumb|right|300px|Kolme horisontin määritelmää: todellinen (True horizon), tähtitieteellinen (Astronomical horizon) ja näkyvä (Visual horizon)
Jos oletetaan Maan olevan täydellinen pallo, jonka ilmakehä ei vaikuta havaintoon, horisontin etäisyys eli suurin näköetäisyys voidaan helposti laskea euklidisen geometrian avulla.
Olkoon O ympyrän ulkopuolella oleva piste. Piirretään tämän pisteen kautta kulkeva ympyrän tangentti, joka sivuaa ympyrää pisteessä C, sekä pisteen O ja ympyrän keskipisteen kautta kulkeva sekantti, joka leikkaa ympyrän pisteissä A ja B. Tällöin on sekanttilauseen mukaan
Jos ympyrä esittää maapalloa ja piste O havaitsijan silmää ja käytetään etäisyyksille seuraavia merkintöjä:
kaava saadaan muotoon tai
missä R on Maan säde.
saadaan :
Mikäli etäisyys horisonttiin (s) mitataan Maan kaarevaa pintaa pitkin ja kulma γ ilmoitetaan radiaaneina, saadaan
joten
Tästä s saadaan ratkaistuksi:
Tämä etäisyys s voidaan ilmoittaa myös näköviivan d pituuden avulla; oikealla olevasta kuvasta,
Jos tässä γ korvataan etäisyydellä s ja ratkaistaan yhtälö s:n suhteen, saadaan edelleen
Jos havaitsijan korkeus h on paljon pienempi kuin Maan säde R, ovat suora etäisyys havaitsijan silmästä horisonttiin (d) ja etäisyys Maan pintaa pitkin (s) käytännöllisesti katsoen yhtä suuret.
Likimääräisiä geometrisia kaavoja
thumb|right|300px|
Jos havaitsija on lähellä Maan pintaa, lausekkeessa (2R + h) voidaan h pyöristää nollaksi, jolloin saadaan:
Koska Maan säde on noin 6371 kilometriä, on tässä esiintyvä vakio \sqrt{2R} noin 3570 \sqrt{m}, ja lukuarvoyhtälönä kaava voidaan esittää muodossa
missä etäisyys d on kilometreinä ja havaitsijan silmän korkeus h metreinä.
Täsmällinen kaava pallomaiselle Maalle
Jos havaitsija on hyvin korkealla, käytännössä Maata kiertävässä avaruusaluksessa, n silmä on hyvin korkealla, edellä olevat likimääräiskaavat eivät enää päde, vaan näköetäisyys d on
missä R on Maan säde ja h havaitsijan korkeus maan pinnasta. Molemmat on tällöin ilmoitettava samoina yksikköinä. Esimerkiksi jos avaruusalus on 2000 kilometrin korkeudella, sieltä näkee Maan päälle 5430 kilometrin päähän. Jos tässä laskussa termi h2 jätettäisiin huomiotta, tulokseksi saataisiin 5048 kilometriä, missä on 7 prosentin virhe.
Horisontin yläpuolella olevat kohteet
thumb|right|300px|Geometrinen horisontin etäisyys
Edellä olevat kaavat osoittavat, kuinka kaukana oleva kohta Maan pinnasta on tietyltä korkeudelta nähtävissä. Kuinka kauas jokin Maan pinnasta kohoava kohde näkyy, voidaan laskea laskemalla toisaalta tämän kohteen huipulla mahdollisesti olevan havaitsijan horisontin etäisyys sekä sitä etäältä katsovan havaitsijan horisontin etäisyys ja laskemalla nämä etäisyydet yhteen. Esimerkiksi jos havaitsijan silmät ovat 1,7 metriä maanpinnan ympärillä, hänen horisonttinsa on 4,65 kilometrin päässä. Toisaalta sadan metrin korkuisen tornin huipulta katsottuna horisontti olisi 35,7 kilometrin päässä. Näin ollen tasaisella maalla seisova havaitsija voi nähdä tämän tornin, jos hänen etäisyytensä siitä on enintään 40,35 kilometriä. Vastaavasti veneessä oleva havaitsija, jonka silmät ovat samalla korkeudella, voi nähdä 10 metrin korkuiset puut, jos ne ovat enintään 16 kilometrin päässä.
Oikealla oleva kaavio esittää laivaa ja majakkaa. Majakka näkyy laivasta käsin, jos
missä etäisyys majakkaan (DBL9 on laskettu kilometreinä, laivalla olevan havaitsijan silmien korkeus (hB) ja majakan korkeus (hL) metreinä. Jos valon taittuminen ilmakehässä otetaan huomioon, majakka näkyy, jos
Valon taittumisen vaikutus
John Sweer on esittänyt horisontin etäisyydelle d lausekkeen
missä RE on Maan säde, ψ horisontin kallistuma ja δ valon taittuminen horisontissa. Kallistuma voidaan määritellä lausekkeella
missä h on havaitsijan korkeus Maan pinnalta, μ ilman taitekerroin havaitsijan korkeudella ja μ0 taitekerron maan pinnalla.
Valon taittuminen voidaan laskea integraalilla
missä \phi\,\! on valonsäteen ja Maan keskipisteen kautta kulkevan suoran välinen kulma. Kulmien ψ ja \phi\,\! välillä on yhteys
Paljon yksinkertaisemmin voidaan likiarvoja laskea Andrew T. Youngin esittämällä tavalla käyttämällä muutoin geometrisen mallin mukaisia kaavoja mutta korvaamalla Maan säde RE vakiolla R = 7/6 RE. Tällöin horisontin etäisyys on
Kun Maan säde on 6371 km, ja kun d ilmoitetaan kilometreinä ja h metreinä, saadaan
mikäli d esitetään mailena ja h jalkoina on kaava muotoa,
Youngin kaavan mukaiset tulokset ovat hyvin lähellä Sweerin kaavan mukaisia ja tarpeeksi tarkkoja moniin tarkoituksiin.
Horisontin kaarevuus
Maanpinnan yläpuolelta katsottuna horisontti näyttää hieman kaarevalta, onhan se kuitenkin ympyrä. Tämän kaarevuuden \kappa, havaitsijan korkeuden h ja Maan säteen R välillä on yhteys
Kaarevuus on radiaaneina ilmoitetun kaarevuussäteen käänteisarvo. Kaarevuus 1 vastaa ympyrää, jonka kulmasäde on 45°, ja horisontin kaarevuus on näin suuri noin 2640 kilometrin korkeudelta katsottuna. Kymmenen kilometrin korkeudella lentävästä lentokoneesta katsottuna horisontin matemaattinen kaarevuus on 0,056, mikä vastaa 10 metrin säteisen ympyränkaaren näennäistä kaarevuutta 56 senttimetrin päästä katsottuna. Horisontin näennäinen kaarevuus on kuitenkin tätä pienempi, mikä johtuu valon taittumisesta ilmakehässä ja siitä, että horisontissa näkyy usein korkeita pilvikerroksia, jotka heikentävät näkyvyyttä.
Jukka Ristimäki
thumb|300px|Kesällä 2007 ottelussa Manse PP – KaMa Jukka Ristimäki (s. 28. maaliskuuta 1980 Kankaanpää) on suomalainen pesäpalloilija, joka pelasi kaudella 2010 Ulvilan Pesä-Veikoissa. Hän pelaa ulkokentällä polttolinjassa ja sisäpelissä vaihtajana. Kaudella 2007 Ristimäki edusti Kankaanpään Mailaa. Hän löi seitsemän ja toi 14 juoksua 14 runkosarjaottelussa. Kaudeksi 2009 hän siirtyi Hyvinkään Tahkoon ja kaudeksi 2010 Ulvilan Pesä-Veikkoihin.
Ristimäestä käytetään lempinimeä ”Risti”. Ammatiltaan hän on sähkösuunnittelija.
Nico (muusikko)
Elämä ja ura
1950- ja 1960-lukujen taitteessa Nico teki mallintöitä Pariisissa ja näytteli pieniä osia elokuvissa, joista tunnetuin on Federico Fellinin Ihana elämä (1960). Hänestä tuli The Velvet Underground -yhtyeen vokalisti Lou Reedin rinnalle sen jälkeen kun hän muutti Yhdysvaltoihin.
Nicon vaalea kauneus ja ekstrovertti persoonallisuus tekivät hänestä suositun hahmon New Yorkin undergroundpiireissä. Häntä verrattiin suorasukaisen viehätysvoimansa ansiosta Marlene Dietrichiin. Vuonna 1967 hän julkaisi The Velvet Undergroundin kanssa albumin The Velvet Underground & Nico, josta tuli myöhemmin yksi rockhistorian kuuluisimmista albumeista.
Nico jätti The Velvet Undergroundin levyn ilmestymisen jälkeen ja aloitti soolouran. Useat pitävät hänen kahta ensimmäistä sooloalbumiaan Chelsea Girl (1967) ja The Marble Index (1969) hänen parhainaan. Hän itse vihasi Chelsea Girlin tunnelmaa ja itki kun kuuli levyn. Chelsea Girl valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Nicon albumit myivät vaatimattomasti, mutta useat musiikintuntijat ovat pitäneet niiden keskiaikaa, goottiromantiikkaa ja folkaineksia yhdistävää tyyliä omintakeisena ja aikaansa edellä olevana. Kirjailija Antti Nylén sanoo Velvet Underground -levyä tyhjänpäiväiseksi verrattuna Nicon omiin levyihin. Hän luonnehtii Nicon ja Madonnan eroa, että se on sama kuin taiteilijan ja bisnesladyn ero,. Nico on hänelle sankaritar ja äitihahmo, joka ei hänen mukansa ole todellisuudessa synkistelijä.
Nico ryhtyi käyttämään heroiinia vuoden 1968 tienoilla. Vaikea riippuvuus verotti aikaa myöten hänen voimavarojaan, ja hän levytti enää harvoin. Nico sai aivoverenvuodon ja kaatui polkupyöräretkellä tai päinvastoin, ja hän kuoli Ibizalla kesällä 1988.
Yksityiselämä: poika
Nico tuli tunnetuksi romansseistaan Jim Morrisonin, Lou Reedin, Iggy Popin, Leonard Cohenin ja Alain Delonin kanssa. thumb|upright=0.5|left|Alain Delon vuonna 1962 Marco Polo -elokuvan kuvauksissa.
Nicon mukaan hän sai Alain Delonin kanssa yhteisen pojan, näyttelijä ja valokuvaaja Christian Aaron ”Ari” Boulognen (s. 1962), jota Delon ei ole koskaan tunnustanut omakseen. Arin isäksi sen sijaan tunnustautuu ranskalainen virkamies Jean-Marc Billancourt. Billancourtin mukaan hän on lähes täydellinen Delonin kaksoisolento, mikä oli kätevää naisten parissa: näin hän päätyi tapamaan myös Nicon. Nico luuli Billancourtia Deloniksi, ja parilla oli suhde. Billancourt paljasti todellisen identiteettinsä Nicolle, kun tämä kertoi että odottaa parin lasta – mutta Nico ei halunnut uskoa Billancourtia, kun mies sanoi ettei olekaan Delon. Eräänä päivänä Nico vain häipyi jättämättä osoitettaan, eikä se Billancourtia sinänsä haitannut, sillä mies oli jo perheellinen. Myöhemmin Billancourt näki Arin kutsuilla, ja silloin jotain loksahti kohdilleen. Viimeinenkin epäilyksen häivä isyydestä poistui, kun mies näki lehdestä, kuka Arin äiti on. Billancourt kuitenkin sanoo, ettei häntä ole uskottu, kun hän sanoo olevansa Nicon pojan isä. "Mitä Teihin tulee, herra Delon, minulla on voimakas tunne siitä, että Te ainakaan ette epäile kertomaani hetkeäkään.
Alain Delonin oma äiti Edith Boulogne näki Arin kuvan ensimmäisen kerran lehdessä, ja hän oli vakuuttunut siitä, että hänen poikansa on lapsen isä. Edith Boulogne kävi miehensä kanssa tapaamassa Nicoa ja Aria, kun pikkupoika oli parivuotias. Edith ja hänen miehensä ihastuivat lapseen, ja Edith otti pojan luokseen. "Uskoin todella, että Alain kyllä hyväksyy pojan." Pari vuotta sen jälkeen Delon kuuli asiasta ja lähetti agenttinsa kautta äidilleen sanan, että Edithin pitää valita joko oma poikansa tai lapsi. "Mieheni sanoi minulle, että poikasi kyllä elättää itsensä, mutta Ari ei voi kasvattaa itseään." Boulogne kertoo, että vaikka Nico olikin ihana ihminen, ei hän osannut huolehtia lapsesta: "Hän raahasi poikaa ympäriinsä mukanaan, eikä lapsi saanut syödäkseen muuta kuin ranskanperunoita ennen kuin otimme hänet luoksemme. Nico kävi katsomassa poikaa kerran kolmen vuoden aikana, ja toi tuliaisiksi appelsiinin!" Alan Delonin äiti Edith Boulogne päätyi adoptoimaan Arin, mistä johtuen Arin sukunimeksi tuli Boulogne. Biologinen äiti koitui kuitenkin kohtalokkaaksi Arille, kun hän oli 16-vuotias: Nico esitteli heroiinin pojalleen, ja niin myös Arista tuli addikti. Vuosien aikana erilaiset hoitoklinikat ja psykiatrinen hoito tulivat Nicon pojalle tutuiksi. Arin mukaan hän joutui viimeistä kertaa vieroitushoitoon 1993. Vuonna 2001 Ari julkaisi kirjan itsestään ja äidistään Nicosta, nimellä L'Amour n'oublie jamais. Päätös kirjan kirjoittamisesta osui samaan ajankohtaan, kun Arista itsestään oli tullut isä 1999. Huumeidenkäytöstä huolimatta Ari piti Nicoa hyvänä äitinä, loistavana ja humoristisena, oikeana rock 'n' roll -naisena, joka otti lavan haltuunsa naarasleijonan lailla.
X10p
X10p on Roslagsbananilla käytössä oleva sähkömoottorijuna, jota AEG ja ABB valmistivat vuosina 1988–1995 yhteensä 35 yksikköä. Yhdessä junassa on 72 istumapaikkaa.
Höga kusten -silta
Höga kusten -silta on Ångermanjoen ylittävä sekä Kramforsin ja Härnösandin kunnat yhdistävä silta Ångermanlandin maakunnassa Pohjois-Ruotsissa. Se sijaitsee Korkearannikon rannikkoalueella. Silta on Tanskan Ison-Beltin sillan jälkeen Skandinavian toiseksi pisin ja maailman kahdeksanneksi pisin riippusilta 1 800 metrin kokonaispituudellaan. Sillan pääjänne on 1 210 metriä, ja betoniset pylonit kohoavat 182 metrin korkeuteen vedenpinnasta. Silta vihittiin käyttöön 1. joulukuuta 1997. Käyttöön vihittäessä silta oli maan korkein rakennelma, myöhemmin sen on ohittanut Juutinrauman silta.
Silta rakennettiin vuosina 1993–1997 tiesillaksi Eurooppatie 4:lle korvaamaan nykyliikenteelle liian pieneksi käynyt Sandöbron-silta. Höga kusten -sillan rakensi ruotsalaisen Skanskan, tanskalaisen Monberg & Thorsenin ja norjalaisen terärakentaja Alfred Andersenin muodostama työyhteenliittymä. Sillan myötä rakennettiin 32 kilometriä uutta valtatietä, uudelle osuudelle tuli 34 muutakin siltaa.
Villa Tammekann
Villa Tammekann on rakennus Tartossa. Sen on suunnitellut Alvar Aalto ja se on ainoa Aallon suunnittelema rakennus Virossa. Rakennuksen rakennutti maantieteen professori August Tammekann perheensä omakotitaloksi. Rakennustyöt alkoivat vuonna 1932 ja Tammekannit muuttivat keskeneräiseen taloon vuonna 1933. Rakennus ei valmistunut sellaiseksi kuin Aalto oli sen suunnitellut. Tammekannit pakenivat miehitystä vuonna 1940. Neuvostoaikana huvilasta tehtiin pienkerrostalo, jossa asui jopa 6–8 taloutta. Villa Tammekann on kooltaan noin 300 neliömetriä, tilat jakautuvat kolmeen kerrokseen. Talo sijaitsee Tähtveren puutarhakaupunginosassa, josta tehtiin 1996 kaupunkiarkkitehtoninen suojelualue.
Nykyisin Villa Tammekann on Turun Yliopistosäätiön omistuksessa. Säätiö osti sen professori Tammekannin lapsilta, Paavo ja Eeva-Maija Tammekannilta vuonna 1998. Rakennusta alettiin tuolloin korjata mahdollisimman tarkasti vastaamaan Aallon alkuperäisiä suunnitelmia, toisin sanoen Villa Tammekann rakennettiin viimein valmiiksi sellaiseksi kuin Alvar Aalto oli sen suunnitellut rakennettavan. Entisöinti- ja korjaustyöt saatiin valmiiksi vuonna 2000.
Rakennuksessa toimii Granö-keskus, Turun ja Tarton yliopistojen yhteistyökeskus, joka avattiin vuoden 2000 huhtikuussa. Keskus on nimetty suomalaisen professori J. G. Granön mukaan, joka ehti toimia Turun yliopiston rehtorina ja Tarton yliopiston maantieteen professorina sekä perustaa maantieteen suomalais-virolaisen koulukunnan.
Mihail Vladimirski
thumb|upright|Mihail Vladimirski nuorena. Mihail Vladimirski (20. helmikuuta 1874 – 2. huhtikuuta 1951) oli venäläinen, sittemmin neuvostoliittolainen poliitikko. Hän toimi yleisvenäläisen neuvostokongressin toimeenpanevan keskuskomitean väliaikaisena puheenjohtajana eli muodollisena valtionpäämiehenä kahden viikon ajan maaliskuussa 1919 Jakov Sverdlovin kuoltua virassa ollessaan. Vladimirskin jälkeen uudeksi puheenjohtajaksi valittiin Mihail Kalinin.
Milton (hevonen)
Milton, oikealtaan nimeltään Marius Silver Jubilee (tunnetaan myös nimellä Next Milton) oli brittiläisen Tom ja Doreen Bradleyn omistama ja John Whitakerin ratsastama estehevonen. Milton oli ensimmäinen hevonen, joka ansaitsi elämänsä aikana yli miljoona puntaa laukkaratojen ulkopuolella. Monet pitävätkin sitä maailman parhaana estehevosena. Ruuna oli 168 cm korkea hollanninpuoliverinen ja väriltään kimo.
Elämä
Whitaker kilpaili Miltonilla menestyksekkäästi yhdeksän vuoden ajan voittaen mm. Euroopanmestaruuskilpailut 1989 ja maailmancupin vuosina 1990 ja 1991. Milton jäi eläkkeelle 1994 ja se kuoli vuonna 1999. Milton haudattiin Whitakerin tallille Yorkshiressä 6. heinäkuuta 1999. Miltonin esiintyessä viimeisiä kertoja yleisölle, sen esiintymisen aikana soitettiin Tina Turnerin "Simply the Best"-kappaletta.
Grönlannin kieli
pienoiskuva|Puhuttua grönlantia Grönlanti (omakielinen nimi kalaallisut) on kieli, jota puhutaan Grönlannissa. Se kuuluu eskimo-aleuttilaisen kielikunnan eskimokielten ryhmään ja tämän inuittikielten alaryhmään.
Kieli jakautuu kolmeen päämurteeseen: pohjoiseen, läntiseen ja itäiseen. Läntistä grönlantia, murteista puhutuinta, jota kutsutaan nimellä kalaallisut, käytetään Grönlannin virallisena kielenä. Pohjoista murretta, inuktunia puhutaan Qaanaaqin (Thule) ympäristössä ja se on lähimpänä Kanadan inuktitutia. Grönlantia puhuu noin 54 000 ihmistä eli sillä on puhujia enemmän kuin kaikilla muilla eskimo-aleuttilaisilla kielillä yhteensä. Glottolog sijoittaa länsigrönlannin uhanalaisten kielten joukkoon mutta Ethnologue katsoo sen kuuluvat parhaiten turvassa olevaan kieliryhmään, institutionalisoituihin kieliin
Kieltä kirjoitetaan latinalaisin aakkosin. Raamattu käännettiin kokonaisuudessaan grönlanniksi vuonna 1900.
Vokaalit
thumb|Grönlannin länsimurteen vokaalikaavio Grönlannin eskimo-aleuttilaisille kielille tyypillinen vokaalijärjestelmä sisältää kolme vokaalia:, ja. Ainoa diftongi on, joka esiintyy vain sanan lopussa. Ennen uvulaarikonsonanttia  ääntyy  ja  ääntyy. takaistuu :ksi samassa ympäristössä. pyöristyy :ksi ennen labiaaleja. edistyy :ksi koronaalien välissä.
Konsonantit
esiintyy ainoastaan joissakin murteissa ja ääntyy muuten :nä. ääntyy ennen vokaalia. Soinnillisia klusiileja ei ole; tanskalaisten lainasanojen ⟨b d g⟩ pidetään oikeinkirjoituksessa sellaisinaan mutta äännetään soinnittomina.
Muut resonantit kuin nasaalit menettävät soinnillisuutensa geminaatoina. Geminaattaklusiilit ääntyvät hyvin vahvasti. Grönlannissa saattaakin olla meneillään äänteenmuutos kohti implossiiveja.
Fonotaksi
Grönlannin tavun rakenne on (K)(V)V(K), jossa K on konsonantti, V on vokaali ja V on kaksoisvokaali tai sananloppuinen. Omaperäiset sanat voivat alkaa ainoastaan vokaalilla tai konsonanteilla ; loppua ne taas voivat konsonantteihin tai harvoin. Konsonanttiklustereita esiintyy ainoastaan sanansisäisesti tavurajan yli; tällöin kaikki konsonanttiklusterin konsonantit ovat soinnittomia nasaaleja lukuun ottamatta.
Substantiivit
Substantiiveilla on kaksi lukua: yksikkö ja monikko. Toisin kuin inuktitutissa, länsigönlannissa duaalia ei ole. Monikon nominatiivin pääte on -t, mutta monikon tunnus vaihtelee sijan mukaan. Sijamuotoja on kahdeksan: absolutiivi, ergatiivi (jolla on myös genetiivin funktio), ekvatiivi, instrumentaali, lokatiivi, allatiivi, ablatiivi ja prolatiivi. Transitiivisilla substantiiveilla on possesiivinen taivutus.
Verbit
Verbien pakolliset taivutuskategoriat ovat modus sekä subjekti- ja objektikongruenssi. Verbeillä on kahdeksan tapaluokkaa, joista edes indikatiivi ei ole nollamerkitty. Päälauseissa esiintyvät modukset ovat indikatiivi, imperatiivi ja optatiivi. Pelkästään sivulauseissa näistä esiintyvät partisipiaali, konditionaali, kausatiivi ja kontemporatiivi. Sivulauseidenkin moduksilla on kuitenkin persoonataivutus, joten niitä pidetään finiittisinä verbimuotoina eikä esim. konverbeinä. Partisipiaalimodus esiintyy relatiivi- ja komplementtilauseissa. Koska grönlannissa ei ole adjektiivien sanaluokkaa, vastaavat eurooppalaisten kielten substantiivia määrittäviä adjektiiveja partisipiaalimuotoiset verbit. Kontemporatiivi esiintyy päälauseen kanssa samaan aikaan tapahtuvissa adverbiaalilauseissa, kun taas kausatiivi esiintyy päälausetta edeltävissä adverbiaalilauseissa. Konditionaali esiintyy hypoteettisissa adverbiaalilauseissa.
Kolmen normaalin persoonan lisäksi sivulauseiden moduksista on neljäs reflektiivinen persoona, joka viittaa päälauseen subjektiin.
Syntaksi
Grönlannin tunnusmerkitön sanajärjestys on SOV.
Hypoteettiset kielisukulaisuudet
Tanskalainen kielitieteilijä Rasmus Rask on esittänyt, että grönlannin kieli on sukua uralilaisille kielille, mitä ei ole kuitenkaan kyetty todistamaan. Kielen agglutinatiivinen rakenne ja sanahahmot vain ovat samantapaisia kuin esim. Suomessa.
Dave Keon
David Michael "Dave" Keon (s. 22. maaliskuuta 1940) on kanadalainen jääkiekkoilija. Hän pelasi ammattilaistasolla vuosina 1960–1982 tärkeimpänä joukkueenaan Toronto Maple Leafs.
Keonille on myönnetty muun muassa Calder Memorial Trophy vuonna 1961, kaksi Lady Byng Memorial Trophya vuosina 1962 ja 1963, Conn Smythe Trophy vuonna 1967 sekä kaksi Paul Deneau Trophya vuosina 1977 ja 1978.
Keon valittiin Torontossa sijaitsevaan Hockey Hall of Fameen vuonna 1986.
Manipulointi
Manipulointi tai manipulaatio (< lat. manus, 'käsi') voi tarkoittaa asiayhteydestä riippuen konkreettista käsittelyä tai esimerkiksi tarkoituksellista ohjailua ja harhaan johtamista.
Staten Island
Staten Island on yksi New Yorkin viidestä kaupunginosasta (borough). Se vastaa alueeltaan Richmondin piirikuntaa (Richmond County), joka on New Yorkin osavaltion eteläisin piirikunta.
Ukrainan alueet
thumb|270px|Ukrainan hallintoalueet thumb|270px|Ukrainan 27 alueellista yksikköä sekä eräs jako Länsi- (West), Keski- (Central), Itä- (East) ja Etelä-Ukrainaan (South). Ukrainan alueita laajempien osien rajat eivät ole kovin vakiintuneita ja voivat vaihdella tarkastelusta toiseen suurestikin. thumb|right|265px|Länsi-Ukraina. Länsi-Ukrainaan luetaan vähintään punaisella merkityt viisi aluetta. Usein ruskealla merkityt alueet liitetään mukaan ja toisinaan myös keltaisella kuvatut alueet. thumb|right|265px|Keski-Ukraina. Keski-Ukrainaan luetaan yleensä vähintään kartan punaiset alueet. Usein ruskealla merkityt ja toisinaan myös keltaisella kuvatut alueet otetaan mukaan. Tarkasteltaessa Ukrainaa itä-länsisuunnassa vain kolmena vyöhykkeenä, voi Keski-Ukraina ulottua etelässä Mustallemerelle. thumb|right|265px|Pohjois-Ukraina. Pohjois-Ukrainaan luetaan yleensä vähintään punaisella merkityt alueet. Usein mukaan lasketaan myös ruskealla merkityt alueet. Toisinaan mukaan otetaan myös kaksi aluetta Ukrainan luoteisosasta (näitä ei ole värjätty kuvassa). thumb|right|265px|Itä-Ukraina. Itä-Ukrainaan luetaan vähintään punaisella merkityt kolme aluetta. Toisinaan myös keltaisella kuvatut alueet. thumb|right|265px|Etelä-Ukraina. Etelä-Ukrainaan luetaan vähintään kartan kolme punaista aluetta. Usein mukaan katsotaan myös ruskeat alueet.
Staten Island
Staten Island sijaitsee kahdeksan kilometrin lauttamatkan päässä Manhattanilta, New Yorkin lahden vastarannalla. Brooklynista sen erottaa vajaat kaksi kilometriä leveä Narrowsin salmi. Se on yhä New Yorkin kaupungin harvaanasutuin ja maaseutumaisin alue, mutta toisaalta myös väkiluvultaan osavaltion nopeimmin kasvava piirikunta.
Ukrainan alueet
Ukrainan alueet ovat Ukrainan ylimmän tason hallinnollisia osia. Maa jakautuu 27 aluetasoiseen yksikköön. Näistä 24 on tavallisia alueita, yksi autonominen tasavalta (Krimin autonominen tasavalta) sekä kaksi erityisstatuksella olevaa kaupunkia, pääkaupunki Kiova sekä Sevastopol. Aluejako on kuvattu Ukrainan perustuslain 9. luvussa 123-134. Krimin autonomista tasavallan asemaa käsitellään lisäksi Ukrainan perustuslain 10. luvussa. Tätä perustuslain määrittelemää jakoa 27 hallinnolliseen alueeseen käytetään maata koskevissa aluetilastollissa ja päätöksenteossa.
Staten Island
Staten Islandin hallintoalue on ollut olemassa New Yorkin Cityn yhdistämisestä alkaen, joka toteutettiin vuonna 1898. Vuoteen 1975 asti hallintoalueen nimi oli virallisesti Borough of Richmond (suom. Richmondin hallintoalue).
Ukrainan alueet
Tieteellisissä tutkimuksissa ja tiedotusvälineissä käytetään myös monia laajempien Ukrainan osien alueellisia nimityksiä. Näistä osista ei ole yhtä ja yksiselitteistä käytäntöä, ja jako vaihtelee esityksestä toiseen melkoisesti.
Staten Island
Historia
Kun englantilaiset valloittivat New Yorkin vuonna 1664, he yhdistivät Staten Islandin samaan siirtokuntaan, vaikka se olikin lähempänä New Jerseyä. Vuonna 1776 brittien joukot aloittivat saarelta hyökkäyksensä New Yorkiin. Yhdysvaltojen itsenäistymisen jälkeen silloisessa Richmondin kaupungissa oli New Yorkia puolustava varuskunta, siirtolaisten karanteenikeskus, orpojen ja vanhojen merimiesten hoitokoti ja rautatien lastausasema Manhattanille tullutta rahtia varten. Kun saari päätti kansanäänestyksessä liittyä osaksi New Yorkia, sen väkiluku oli vähän yli 65 000.
Ukrainan alueet
Hallinnollisesti Ukraina on yhtenäisvaltio, eikä liittovaltio kuten Venäjä tai liittotasavalta kuten Saksa. Yksikamarisen parlamentin 450 paikasta puolet (225 paikkaa) jaetaan viiden prosentin äänikynnyksen ylittäneille puolueille suhteellisella vaalitavalla ja toinen puoli enemmistövaalilla yhden edustajan vaalipiireissä.
Staten Island
Historia
Vuoden 1900 jälkeen hallintokeskus ja kaupungintalo rakennettiin St. Georgeen lähelle lauttalaituria. Kiinteistökeinottelijat pettyivät odotuksissaan, kun suoraa metrolinjaa Staten Islandille ei onnistuttu toteuttamaan. Ennen 1930-lukua Staten Islandin teollisuus ja väkiluku kasvoivat vain hitaasti, ja kasvu pääsi vauhtiin vasta kun saaren ja New Jerseyn välille rakennettiin Goethalsin, Outerbridgen ja Bayonnen sillat vuosina 1928–1931. Verrazzanon silta yhdisti Staten Islandin Brooklyniin vuonna 1964, mikä käynnisti lopulta saaren nopean kehityksen ja teki siitä toiminnallisen osan kaupunkia. Kauppapuutarhat on lopetettu, mutta Staten Islandissa on yhä New Yorkin suurin yhtenäinen puistoalue, lähes 1 200 hehtaarin laajuinen Staten Island Greenbelt.
Ukrainan alueet
Aluehallinnon jakomalli pohjautuu Neuvostoliiton aikaiseen Ukrainan SNT:n aluejakomalliin. Vuosien kuluessa alueiden rajoihin ja lukumäärään tehtiin joitain muutoksia.
Staten Island
Historia
Staten Island on New Yorkin etnisesti yhtenäisin, nuorin ja konservatiivisin kaupunginosa. Kaupunginosan poliitikot pitävät palveluja alimitoitettuina, asukkaat kärsivät New Jerseystä tulevista ympäristösaasteista ja lisäksi saarella on New Yorkin suurin kaatopaikka. Fresh Killsin kaatopaikkaa on käytetty vuodesta 1948, ja sen jätevuori saavuttaa 150 metrin korkeuden. Sen jälkeen kun New Yorkin kaupunginosien poliittista asemaa heikennettiin vuonna 1990 korkeimman oikeuden päätöksellä, Staten Islandissa on kannatettu suunnitelmia, joiden mukaan alue eroaisi New Yorkista ja siitä tulisi itsenäinen kaupunki.
Ukrainan alueet
Venäjä on pyrkinyt puuttumaan Ukrainaan kuuluvien Krimin autonomisen tasavallan ja Sevastopolin kaupunkipiirin alueiden asemaan 1992–1997. Keväällä 2014 Venäjä miehitti Krimin niemimaan sotilasvoimin. Tästä huolimatta alue on esimerkiksi YK:n ja Euroopan yhteisön mukaan yhä laillisesti osa Ukrainaa.
Staten Island
Liikenne
Staten Islandille johtaa maantiesillat Brooklynista, Bayonnesta, Elizabethista, sekä Berth Amboysta. Sinne pääsee myös Manhattanilta ilmaisella lautalla. Lautalta on hyvät näkymät Manhattanille ja Vapaudenpatsaalle.
Ukrainan alueet
Ukrainan alueet: Väestö ja pinta-ala
Huomautus H1: Prosenttiosuus laskettu lähdeteoksen kaupunkilaisten ja kokonaisväestön suhteena. Taulukon pitämiseksi luettavana, ei Ukrainan tilastokeskus UkrStatin vuoden 2013 tilastoteoksen arvioita kaupunkilaisten lukumäärästä alueittain ole toistettu tässä.
X15p
X15p on Suur-Tukholman liikenteen tilaama sähkömoottorijuna, jota Stadler valmisti vuosina 2017–2020 yhteensä 22 yksikköä. Yhdessä junassa on 150 istumapaikkaa ja 150 seisomapaikkaa. X15p-junatyyppi tulee käyttöön Roslagsbananilla.
Army of Mushrooms
Army of Mushrooms on Infected Mushroomin kahdeksas studioalbumi, joka julkaistiin 8. toukokuuta 2012.
Pankkien sosialisointi
Pankkien sosialisointi oli eräissä maissa 1970- ja 1980-luvuilla kannatusta saavuttanut yhteiskunnallinen pyrkimys.
Sosialisointipyrkimykset Suomessa
Suomessa pankkien sosialisointi tuli ajankohtaiseksi 1970-luvun lopulla. SAK, sosialistiset nuorisojärjestöt ja TUL vaativat sosialisointia. Vaatimuksen taustalla oli Kaj Bärlundin vuonna 1976 Sosialistinen politiikka -lehteen kirjoittama artikkeli, jossa Bärlund vaati liikepankkien ja vakuutuslaitosten saattamista yhteiskunnan haltuun.
Joukko vasemmistolaisia kansanedustajia teki vuonna 1979 lakialoitteen, jonka mukaan valtioneuvosto olisi nimittänyt enemmistön liikepankkien hallintoneuvoston jäsenistä. Hallintoneuvoston tehtävä oli valvoa pankin johtokuntaa ja valita sen jäsenet sekä toimitusjohtaja. Lisäksi valtioneuvosto olisi saanut valita kolmasosan pankin tilintarkastajista. Pankin osakkeenomistajat olisivat saaneet oikeuden vaatia valtiota lunastamaan omistamansa osakkeet. Aloitteen allekirjoittivat mm. Kaj Bärlund, Tarja Halonen, Tellervo Koivisto, Lasse Lehtinen, Liisa Jaakonsaari, Matti Ahde, Jacob Söderman, Ulf Sundqvist, Pirkko Työläjärvi, Kaarina Suonio ja Erkki Liikanen. Aloite kuitenkin hautautui hiljaisuuteen, eikä siitä koskaan keskusteltu eduskunnassa.
Vuonna 1985 joukko kansanedustajia teki uudelleen lähes samansisältöisen aloitteen. Tälläkin kertaa aloite tehtiin Kaj Bärlundin johdolla. Allekirjoittajina olivat nyt mm. Tarja Halonen, Reino Paasilinna, Antti Kalliomäki, Arja Alho ja Paavo Lipponen. Aloite lähetettiin lausunnolle valiokuntaan, josta se ei koskaan palannut.
Sosialisointikeskustelu loppui 1980-luvun jälkipuoliskolla. Tähän olivat osasyinä taloudellisen kasvun kiihtyminen ja kansalaisten varallisuuden kasvaminen. Markkinatalous näytti toimivan hyvin. Myös länsimaissa valtaan noussut uusliberalismi ja Neuvostoliiton romahtaminen johtivat siihen, ettei vanhoille ajatuksille ollut tilaa.
Sosialisointi Euroopan maissa
Ruotsissa valtio sai 1970-luvun puolivälissä oikeuden asettaa kaksi edustajaa liikepankkien hallintoon. Yksi edustajista oli sosiaalidemokraattisesta puolueesta, yksi porvareista.
Norjassa tehtiin 1970-luvulla muutos, jonka mukaan enemmistön pankkien edustajiston jäsenistä valittiin parlamentaarisesti. 1980-luvun alussa määräystä lievennettiin niin, että liikepankkien edustajistosta 3/15 nimesi suurkäräjät ja 4/15 pankin henkilöstö, omistajien nimetessä edustajista 8/15. Norjassa pankin edustajisto vastasi suurin piirtein Suomen hallintoneuvostoa.
Ranskassa liikepankkeja sosialisoitiin ja yhteiskunnan vaikutusvaltaa kasvatettiin rahamarkkinoilla presidentti François Mitterandin aikana.
Pano
Pano voi tarkoittaa:
Veneveistämö
thumb|250px|Maalaus [[saksalaisesta veneveistämöstä vuodelta 1885.]] Veneveistämö on veneiden rakentamiseen tarkoitettu tila.
Veneveistämö oli alun perin venepuuseppien verstas, jossa veneenrakentajat käsityökaluin valmistivat puisia veneitä. Varhaisimmat veneet lienevät olleet haapioita tai honkioita. Varhaiset veneet tehtiin yhdestä järeästä puunrungosta, jota sisäpuolelta poltettiin ja veistettiin kirveillä ja talsoilla.
Suomalaisia veneveistämöjä ovat muun muassa Bella-Veneet Oy, Nautor Oy Ab, Baltic Yachts Oy, Nauticat Yachts Oy, Veneveistämö Syrjäsuo Oy, Veneveistämö Ensio Karonen, Sky Mirror Oy ja jo lopetettu Turun Veneveistämö.
Tikkuri (kauppakeskus)
Tikkuri on kauppakeskus Vantaan Tikkurilassa. Rautatieaseman vieressä sijaitsevassa kauppakeskuksessa on kaksi kerrosta ja yli kolmekymmentä liikettä, muun muassa muutama ruokakauppa, apteekki, ravintoloita ja Veikkauksen Pelaamo. Vuodesta 2019 alkaen kauppakeskuksen tiloissa on toiminut myös Posti. Vuokrattavaa liiketilojen pinta-alaa on 8 100 neliömetriä. Autopaikkoja on 300, joista 260 katetuissa tiloissa. Tikkurin omistaa Alma Property Partners.
Katrana
Katrana (Rheocles alaotrensis) on revontulikaloihin kuuluva kalalaji. Lajia tavataan uhanalaisena Madagaskarilta.
Koko ja ulkonäkö
Katrana voi kasvaa suurimmillaan 10–14 cm pitkäksi. Laji on ruumiinrakenteeltaan pitkänomainen suhteellisen korkearuumiinen. Kalalla on kaksi selkäevää, joista etumainen on lyhyempi. Pyrstöevä on haarautunut ja puoliskot ovat pyöreäpäiset. Katrana on väriltään selästään ja kyljestään ruskea ja vatsastaan vaaleampi. Kyljessä on musta juova. Selkä-, vatsa- ja pyrstöevät ovat keltaiset ja punaiset.
Levinneisyys ja elintavat
Katranaa tavataan vain Alaotrajärvessä ja muutamassa sen lähijärvessä ja -puroissa. Laji on tärkeä ruokakala, mutta luokitellaan erittäin uhanalaiseksi liikakalastuksen, elinympäristön häviämisen ja vieraslajien vuoksi.
The Cheetah Girls 2
The Cheetah Girls 2 on jatkoa Disney Channelin elokuvalle The Cheetah Girls. Pääosissa nähdään jälleen Raven-Symoné, Adrienne Bailon, Sabrina Bryan ja Kiely Williams.
IS-LM-malli
IS-LM-malli on tunnettu makrotaloustieteen malli, jonka avulla voidaan esittää keynesiläisen taloustieteen keskeisiä ajatuksia. Mallin kehitti ensimmäisenä John Hicks vuonna 1937. Se kuvaa kokonaiskysynnän ja rahan tarjonnan vaikutusta korkoon sekä kansantuloon.
Malli
IS-LM-malli esitetään tyypillisesti kuvana, jonka akseleina ovat kansantulo (tai reaalinen BKT) Y sekä nimelliskorko i. IS-käyrä kuvasi alun perin investointien ja säästämisen tasapainoa. Vuodesta 1937 alkaen sillä on kuvattu laajemmin kokonaiskysynnän (yksityinen kulutus, yksityiset investoinnit, julkinen kulutus ja nettovienti) ja tuotannon tasapainoa. Koska alhainen korko lisää investointeja, IS-käyrä on laskeva. IS-käyrään voidaan vaikuttaa esimerkiksi lisäämällä julkista kulutusta. Esimerkiksi ekspansiivisen finanssipolitiikan vaikutus näkyy IS-käyrän siirtymisenä oikealle.
LM-käyrä kuvataan yleensä kasvavana ja se kuvaa rahan kysynnän ja tarjonnan tasapainoa. Keynesiläiset taloustieteilijät katsovat LM-käyrän olevan melko loiva, kun taas moneteristit pitävät LM-käyrää lähes pystysuorana. LM-käyrä siirtyy, kun rahan tarjonta muuttuu mallin ulkopuolisista syistä (esimerkiksi EKP:n tai Federal Reserven poliittisen päätöksenteon johdosta).
Usein puhutaan finanssi- ja rahapolitiikan yhteensovittamisesta, jolloin tavoitteena on siirtää IS- ja LM-käyriä oikealla (Y,i)-koordinaatistossa niin, että ainoastaan kokonaistuotanto muuttuu lyhyellä aikavälillä, mutta nimelliskorko säilyy ennallaan. Tässä on omat vaikeutensa, sillä rahallisen määrälisäyksen ("setelipainatus") johdosta valuuttamarkkinat voivat reagoida kelluvan valuuttakurssin oloissa devalvoimalla maan valuutan arvoa. Tästä on seurauksena tuontituotteiden kallistuminen kotimaassa ja vientituotteiden halpeneminen maailmanmarkkinoilla. Kokonaisvaikutus voi siten jäädä varsinkin suhteellisen pienessä ja avoimessa (ulkomaankauppaa käyvässä) kansantaloudessa avoimeksi (etenkin jos kestokulutustavarat ovat ulkomaalaisia).
Larry Crowne – Uusi mahdollisuus
Larry Crowne – Uusi mahdollisuus on vuonna 2011 ensi-iltansa saanut Tom Hanksin ohjaama romanttinen draamakomedia. Hanks myös käsikirjoitti elokuvan Nia Vardalosin kanssa, tuotti elokuvan Gary Goetzmanin kanssa sekä näyttelee pääosaa yhdessä Julia Robertsin kanssa.
Elokuva sai ensi-iltansa Yhdysvalloissa 1. heinäkuuta 2011. Suomessa ensi-ilta oli 26. elokuuta 2011, ja elokuva keräsi Suomen teattereista 8 301 katsojaa. Larry Crowne on esitetty Suomen tv-kanavilla toistakymmentä kertaa vuosina 2015–2020, jolloin se oli katsottavissa myös Yle Areenassa ja sai siellä yli 142 000 katselukertaa.
Juoni
Avioeron kokenut keski-ikäinen Larry Crowne (Hanks) saa yllättäen lopputilin isosta supermarketista, jossa on ollut pidetty ja tehokas työntekijä. Syynä on kauppaketjun uusi politiikka, joka suosii collegen käyneitä. Työtön Larry ryhtyy realisoimaan omaisuuttaan, vaihtaa ison autonsa skootteriin ja kirjoittautuu aikuisopiskelijaksi paikalliseen community collegeen. Siellä hänen opettajakseen osuu kyyninen ja turhautunut viestinnän lehtori Mercy Tainot (Roberts), jonka oma avioliitto on hiipumassa. Seuraa romanssi.
Vastaanotto
Elokuva sai enimmäkseen nuivia arvosteluja. Roger Ebert ivasi tarinan simppeliä epädramaattisuutta: mukavasta miehestä tulee mukavampi muiden mukavien ihmisten kannustamana. Pahasta opettajasta tulee hyvä opettaja, joka hylkää alkoholin ja tuhman, nettipornoa kuluttavan miehensä. Suomalaisen Film-O-Holic.com-sivuston Mikko Tirronen kiteytti, että tuloksena on tyhjänpäiväinen elokuva, joka ei toimi edes kertakäyttöviihteenä. Hänestä elokuva ajelehtii kohtauksesta toiseen päämäärättömästi sen sijaan, että hahmot kehittyisivät. Larry on kohtauksesta toiseen tasaisen neuvokas ja reipas, ja elokuvan ote on liian kesy ja hampaaton aidosti oivaltavaksi komediaksi. Sovinnaista huumoria väännetään kuluneista aiheista, kuten kännyköistä oppitunnilla. DVD-Opas-sivuston Pekka Suorsa piti elokuvaa Frank Capra -maisena naiivin sympaattisena onnistumisena.
Vuosien 2020–2021 viljelijöiden protestit Intiassa
pienoiskuva|Lippuja pitäviä mielenosoittajia. Vuosien 2020-2021 viljelijöiden protestit Intiassa olivat Intian viljelijöiden protesteja maataloustuotteiden kauppaa koskevaa lainmuutosta vastaan. Intian viljelijät ovat köyhiä, tilat pieniä ja toimeentulo epävarmaa. Uusi laki olisi vapauttanut viljelijöiden myyminen maataloustuotteiden hinnat. Protestoijien mukaan tämä olisi mahdollistanut sen, että yritykset ostavat maatalouden tuotteet liian halvalla, ja myyvät kalliilla. Näin nälkärajalla elävät viljelijät olisivat menettäneet tulojaan. Protestit saivat tukea myös monilta muilta ammattiryhmiltä. Protestit olivat pääosin rauhallisia. Joskus mielenosoittajat käyttivät väkivaltaa ja ilkivaltaa. Joskus poliisi käytti kyynelkaasua ja vesitykkejä. Protesteissa kuoli yli noin 750 vuoden aikana.
Protestit jatkuivat noin vuoden heiketen. Intian hallitus perui maatalousuudistuksen 19. marraskuuta 2021.
Syy
60% Intian väestöstä on viljelijöitä. Näillä on Intian sisäpolitiikassa vaaleissa olennainen asema. Silti viljelyn taloudellinen painoarvo on laskenut.
Kuivuusvuodet vaikeuttavat viljelyä. Tilat ovat pieniä. Viljelijöillä on ruokapulaa ja talousvaikeuksia. Viljelijöiden itsemurhat ovat Intiassa melko yleisiä muun muassa velkojen takia.
IIntiassa on monia muitakin tyytymättömyyden syitä. Työttömyys on lisääntynyt, mikä on kasvattanut tyytymättömyyttä hallitusta kohtaan varsinkin kouluttamattomien keskuudessa. Inflaatio alentaa rahan arvoa nopeasti. Niinpä moni on pettynyt poliitikkojen vaalilupauksiin.
Intiassa valtio on perinteisesti ostanut viljelijöiden tuotteet. Tuotteille on säädetty minimihinta, jota ostaja ei saa alittaa.
Protestit
pienoiskuva|321x321px|Tiesulku ennen Sangruria.
Alun protestit
Viljelijät alkoivat protestoija uutta maatalouslakia vastaan jo ennen sen säätämistä kesäkuussa 2020. 6. kesäkuuta viljelijät polttivat Kansallisen demokraattisen liiton johtajien kuvia sadoissa Punjabin kylissä. 14. kesäkuuta Bharatiya Kisan Union julisti uusien lakien "tappavan viljelyn".14. kesäkuuta viljelijät seisoivat talojensa katolal protestiksi, noudataten samalla koronamäräyksiä. Tämä protesti leviisä muutamasta talosta 500 kylään. Viljelijät veivät Punjabin 14-15 piirikunnassa kirjeitä maistraatteihin. Kirjeet oli osoitettu pääministerille. 30. kesäkuuta viljelijät seisoivat tunnin talojensa katoilla.
13. heinäkuuta voimayhtiön työntekijät protestoivat uutta sähkölakia vatsan, viljelijät tukivat heitä.. 14 heinäkuuta viljelijär protestoivat koronaviruspandemian takia pistettyyjä kokoontumiskieltoja vastaan.
Protestien laajeneminen
Viljelijöillä oli traktorimielenosoituksia 20 ja 27 heinäkuuta. 20. heinäkuuta 11 Punjabin maatalousjärjestön
Protestoijat polttivat SAD-puolueen ja BJP-puolueen liittoa esittäviä kuvia. Järjestöt alkoivat toimia seuraavana päivänä yhteistyössä. Eri järjestöt protestoivat erikseen, mutta yhteisen ohjelman mukaan.
27. heinäkuuta 17-vuotias Baldeep Kaur johti traktoriimarssia Bathindassa, ja sai monia nuoria liittymään mukaan protesteihin.
2. elokuuta 10 viljelijäorganisaatiota Punjabissa vaati protestia 9. elokuuta alkaen. Protesti oli tarkoitus pitää erään viljelijäjärjestöjen katto-organisaation nimissä Protestit alkoivat myös Haryanassa elokuun 1. viikolla.
Ne liittyivät koko Intian kattavan AIKSCC-järjestön kanssa samaan protestiliikkeeseen. Protestit levisivät koko Intiaan.
26. syyskuuta 2020 monet viljelijöiden liitot aloittivat protestin koko Intian alueella Punjabin sikhien Akali Dal-puolue erosi koalitiosta BJP:n kanssa, viljelijöitä tukeakseen.
Delhissä
40 viljejijöiden järjestöä aloittu suuren kampanjan marraskuussa 2020. Tarkoitus oli marssia traktorein ja hevosin Delhiin. Poliisi yritti pysäyttää vesitykein marssijoita ensin menemästä Haryanaan.
Polis pysäytti viljelijät Delhin rajoille. Tällöin Singhusta Delhin lähellä tuli protestin keskus.
Viljelijät pitivät Delhiin johtamilla teillä jatkuvia istumamielesosoituksia. Yleislakko 26. marraskuuta tuki viiljelijöiitä. Joulukuussa protestoijat leiriytyivät pääkaupunki Delhin ulkopuolelle. Yleensä protestit olivat rauhallisia. Mielenosoitukset olivat laajimpia ei-uskonnollisia protesteja vuosiin. Niitä tukivat myös esimerkiksi akateemikot, teollisuustyöläiset ja elokuvatähdet.
Protestoijat pääosin pyrkivät väkivallattomuuteen. Toisaalta protestoijat myös syyllistyivät joskus väki- ja ilkivaltaan: muun muassa katkoneet puhelinjohtoja. Poliisi käytti muutamaan otteeseen kyynelkaasua ja vesitykkejä.
Ammattilittojen väliset lukuisat neuvottelut epäonnistuivat. Hallitus suostui lykkäämään lainmuutosta 18 kuukautta, muttei perunut sitä
Uudistuksen peruutus
pienoiskuva|Pääministeri Narendra Modi ilmoitti 19. marraskuuta 2021 peruvansa maatalouden markkinauudistuksen, ja kehotti protestoijia palaamaan koteihinsa. Maatalousprotestoijien määrä väheni ajan mukana. Marraskuun lopulle odotettiin protestien vuosipäivänä uutta suurprotestia. Pääministeri Narendra Modi ilmoitti yllättäen 19. marraskuuta 2021 että hallitus peruu kiistellyn uudistuksensa. Modi sanoi hallituksen epäonnistuneen uudistusten läpi ajamisessa. Protestoijajärjestöt olivat uhanneet jatkaa mielenosoituksiaan siihen asti kun kiistellyt kolme lakia perutaan. Modi kehotti protestoijia palaamaan koteihinsa. Syynä uudistuksen peruutukseen oli luultavasti lähestyvät vuoden 2022 vaalit Uttar Pradeshissa ja Punjabissa. Näissä osavaltioissa lakia edeltänyt järjestelmä on erityisen suotuisa viljelijöille.
Rutenia
Rutenia on nimi niille itäisen Keski-Euroopan ja Itä-Euroopan alueille, joita ovat asuttaneet itäslaavilaiset ruteenit. Nimi tulee latinan sanasta, joka merkitsi Kiovan rusien asuttamia alueita, joita asukkaat itse kutsuivat nimellä "Руськая Земля" (Ruskaja Zemlja eli rusien maa). Alueet ovat nykyään osa Ukrainaa, Valko-Venäjää, Slovakiaa ja Puolaa.
Nykyisin termin merkitys on muuttunut, ja se tarkoittaa enää Romanian pohjoisosan ja Karpaattien vuoriston välissä sijaitsevaa ennen slovakkien ja ruteenien asuttamaa aluetta, jota on nimitetty Karpatoruteniaksi. Aikoinaan alue oli ukrainalaisten asuttama osa entistä Unkaria vuodesta 907, sitten se kuului Itävaltaan ja Itävalta-Unkariin.
Ensimmäisen maailmansodan jälkeen alue liitettiin Slovakian osana Tšekkoslovakiaan, ja se muuttui nopeasti slovakinkieliseksi. Ennen toista maailmansotaa alue sai itsehallinnon ja yritti julistautua itsenäiseksikin nimellä Karpato-Ukrainan tasavalta. Unkari miehitti maaliskuussa 1939 alueen lounaisosan, mutta sodan lopulla 1944 sen sai hallintaansa Neuvostoliitto.
Nykyään alue muodostaa Ukrainaan kuuluvan Taka-Karpatian alueen.